Εθνική Εταιρεία Ελλήνων Λογοτεχνών

Η Εθνική Εταιρεία Ελλήνων Λογοτεχνών ιδρύθηκε το 1948, μετά από διάσπαση της Εταιρείας Ελλήνων Λογοτεχνών, συσπειρώνοντας στους κόλπους της λογοτέχνες κυρίως του κεντροδεξιού πολιτικού χώρου, με αντικείμενο την προάσπιση των δικαιωμάτων των συγγραφέων. Ριζοσπάστης, 12 Ιουλίου 2006. Στα ιδρυτικά μέλη της περιλαμβάνονταν οι Στρατής Μυριβήλης, Ηλίας Βενέζης, Τάσος Αθανασιάδης, Άγγελος Δόξας, Άλκης Θρύλος, Ιωάννα Μπουκουβάλα-Αναγνώστου, Ι.Μ. Παναγιωτόπουλος, Άγγελος Τερζάκης, Πέτρος Χάρης και άλλοι σπουδαίοι νεοέλληνες  συγγραφείς και ποιητές.

Το πρώτο διοικητικό συμβούλιό της, το 1948, αποτέλεσαν οι Κ. Τσάτσος, Στρατής Μυριβήλης, Κώστας Ουράνης, Άγγελος Τερζάκης, Αντρέας Καραντώνης, Μ. Καραγάτσης, Σπ. Παναγιωτόπουλος, Γεώργιος Θεοτοκάς και Μιχ. Περάνθης.

 Η ίδρυση της ΕEΕΛ

Στις 20 Οκτωβρίου 1948, κατά την πρώτη μετά την ίδρυση της Εταιρίας, συνεδρίαση του Διοικητικού Συμβουλίου, συγκροτήθηκε αυτό σε σώμα ως εξής: Πρόεδρος: Κώστας Ουράνης, Αντιπρόεδροι: Στρατής Μυριβήλης και Άγγελος Τερζάκης, Γεν. Γραμματεύς: Νίκος Προεστόπουλος, Ταμίας:  Μιχάλης Περάνθης, Έφορος: Ανδρέας Καραντώνης. Από τις πρώτες αποφάσεις που πήρε το Διοικητικό Συμβούλιο ήταν πως «τα μέλη της Εταιρίας θέτουν στη διάθεση της Κυβερνήσεως τις υπηρεσίες τους για την ενίσχυση της πνευματικής επιστρατεύσεως του Έθνους κατά τη σημερινή κρίσιμη ώρα της Πατρίδας». Η Εταιρεία αρχικά στεγάστηκε μαζί με το Καλλιτεχνικό Επιμελητήριο και άλλα λογοτεχνικά σωματεία στη Στέγη Γραμμάτων και Τεχνών, στην οδό Μητροπόλεως 38. Από εκεί μεταφέρθηκε στη σημερινή έδρα της, στην οδό Ιπποκράτους 63, σε διαμέρισμα που δώρισε η Μαρία Οικονόμου, ενώ επεκτάθηκε και στο διπλανό διαμέρισμα, με δωρεά της Λουκίας Χουρμουζιάδη.

Τα γραφεία της βρίσκονται στον 3ο όροφο της οδού Ιπποκράτους 63, Αθήνα.

 Παραπομπές 


 Εξωτερικοί σύνδεσμοι 

 Ελευθεροτυπία
Επίσημη ιστοσελίδα ΕΕΕΛ

Εθνικη Εταιρ